
    REPUBLIKA HRVATSKA
   ZAGREBAČKA ŽUPANIJA
      OPĆINA KRAVARSKO
        OPĆINSKO  VIJEĆE


	Na temelju članka 31. Zakona o lokalnoj i područnoj regionalnoj samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispr, 123/17, 98/19 i 144/20), članka 29. Statuta Općine Kravarsko („Glasnik Zagrebačke županije“, broj 19/21), Općinsko vijeće Općine Kravarsko na 10. sjednici održanoj 08. rujna 2026. godine, donosi


O D L U K U
o dodjeli poticajne naknade doktoru medicine i medicinskoj sestri
zaposlenima u ordinaciji opće/obiteljske medicine u Domu zdravlja Zagrebačke županije, Područna ambulanta Kravarsko 

Članak 1.
Ovom Odlukom utvrđuje se isplata poticajne naknade doktoru medicine i medicinskoj sestri zaposlenima u ordinaciji opće/obiteljske medicine u Područnoj ambulanti Kravarsko.
U svrhu osiguranja dostupnosti mreže javne zdravstvene službe na području Općine Kravarsko, određuje se visina i način ostvarivanja prava poticajne naknade doktoru medicine i medicinskom osoblju.

Članak 2.
Pravo na poticajnu naknadnu može ostvariti isključivo doktor medicine ili doktor specijalist obiteljske medicine i medicinska sestra zaposleni u ordinaciji opće/obiteljske medicine u Domu zdravlja Zagrebačke županije – Područna ambulanta Kravarsko.

Članak 3.
Doktoru medicine određuje se poticajna naknada u mjesečnom iznosu od 700,00 eura neto.
Medicinskoj sestri određuje se poticajna naknada u mjesečnom iznosu od 400,00 eura neto.
Iznosi iz članka 4. stavak 1. i 2. obračunavat će se razmjerno prisutnosti u ambulanti. 
Poticajnu naknadu iz članka 4. stavak 1. i 2. ove Odluke, sa pripadajućim porezima i doprinosima obračunava i isplaćuje Općina Kravarsko.
Poticajna naknada isplaćuje se do 20. u mjesecu za prethodni mjesec. 
Prije isplate, doktor medicine i medicinska sestra, do 10. u mjesecu obvezene su dostaviti Izjavu o obavljanju rada u ambulanti Kravarsko.
Sredstva za isplatu poticajne naknade osigurana su u Proračunu Općine Kravarsko. 

Članka 4.
Poticajna naknada isplaćuje se na temelju podnesenog zahtjeva za ostvarivanje navedenog prava podnesenog od doktora medicine, odnosno medicinske sestre, zaposlenih u ordinaciji obiteljske/opće medicine Područne ambulante Kravarsko. 
Zahtjevu za ostvarivanje prava na poticajnu naknadu obavezno se prilaže sljedeća dokumentacija:
1. Preslika ugovora o radu sklopljenog za radno mjesto temeljem kojeg se traži isplata poticajne naknade,
2. Preslika osobne iskaznice,
3. Potvrda o bankovnom računu za isplatu naknade 

Članak 5.
Na temelju uredno podnesenog zahtjeva iz članka 5. ove Odluke, općinski načelnik sklapa Ugovor o poticajnoj naknadi sa podnositeljem zahtjeva. 

Članak 6.
Doktor medicine i medicinska sestra ostvaruju pravo na poticajnu naknadu za vrijeme trajanja radnog odnosa u ordinaciji opće/obiteljske medicine u Područnoj ambulanti Kravarsko.
Uslijed promjene radnopravnog statusa (otkaz ili sporazumni prestanaka ugovora o radu), odnosno do prelaska na rad u drugu ambulantu, doktor medicine i medicinska sestra, o svim bitnim promjenama s osnove ostvarenja prava na poticajnu naknadu, dužni su, bez odgode, o tome pisanim putem obavijestiti Općinu Kravarsko. 
U slučajevima poput odlaska na dodatno usavršavanje/specijalizaciju ili bolovanje dulje od 30 dana, doktor medicine i medicinska sestra ne može ostvariti poticajnu naknadu za mjesec u kojem je nastupio navedeni slučaj. 
U slučaju prekida/promjene u radnom odnosu korisnika poticajne naknade, Općina Kravarsko će jednostrano raskinuti ugovor o dodjeli poticajne naknade sa doktorom medicine i medicinskom sestrom. 

Članak 7.
Ugovor o poticajnoj naknadi iz članka 1. ove Odluke sklapa se za kalendarsku godinu u skladu sa proračunom Općine Kravarsko.
Eventualne izmjene evidentirat će se aneksom Ugovora. 
Prije sklapanja Ugovora o poticajnoj naknadi potrebno je dostaviti traženu dokumentaciju iz članka 5. Odluke. 

Članak 8.
Ova Odluka stupa na snagu prvog dana od dana objave u „Glasniku Zagrebačke županije“.

